钦定古今图书集成/历象汇编/历法典/第078卷 > 新法历引 > 星中出没
## 钦定古今图书集成/历象汇编/历法典/第078卷 > 新法历引 > 星中出没

太阳右旋，一日一度，终岁行天一周，必复与某恒星合，又必有某星与之冲。历家无从测其合者。测得其冲者，谓为岁差所从来矣。然由本方极出地度，恒星有出没者，亦有不出不没者。如京师北极出地四十度，则星距极四十度以外，皆为恒见，而距南极四十度以内者，在京皆不能见矣。至论恒星见伏，亦由太阳右旋至某宿度。附近之星，光为日夺，故不能见。迨太阳去离渐远，则此星光渐升东方，见而不伏矣。缘是而升至午点，即曰“中星。” 此其星中出没，在《立象学》为用甚钜，而历家但于中夜资之以定时刻而已。